PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
[bookmark: predpis.nadpis]Návrh vyhlášky Ministerstva hospodárstva Slovenskej republiky, ktorou sa ustanovujú podrobnosti o forme a rozsahu súboru údajov pre monitorovací systém energetickej efektívnosti, o postupoch a podrobnostiach o údajoch poskytovaných do monitorovacieho systému.
1. Základné ciele právnej úpravy:
Návrhom vyhlášky Ministerstva hospodárstva Slovenskej republiky, ktorou sa ustanovujú podrobnosti o forme a rozsahu súboru údajov pre monitorovací systém energetickej efektívnosti, o postupoch a podrobnostiach o údajoch poskytovaných do monitorovacieho systému, (ďalej len „návrh vyhlášky“) sa nahradí súčasne platná vyhláška Ministerstva hospodárstva Slovenskej republiky č. 13/2016 Z. z , ktorou sa ustanovujú podrobnosti o súbore údajov poskytovaných do monitorovacieho systému energetickej efektívnosti, o zásadách a pravidlách monitorovacieho systému, o spôsobe monitorovania údajov a spracovaní informácií (ďalej len „vyhláška č. 13/2016 Z. z.).
Návrh vyhlášky je spracovaný, v súlade s § 45 ods. 1 písm. i) vládneho návrhu zákona o energetickej efektívnosti a o zmene a doplnení niektorých zákonov (parlamentná tlač 1475), ktorého účelom je najmä transpozícia smernice EP a Rady (EÚ) 2023/1791 z 13. septembra 2023 o energetickej efektívnosti a o zmene nariadenia (EÚ) 2023/955 (prepracované znenie) do právneho poriadku Slovenskej republiky. Vládny návrh zákona je v súčasnosti predmetom rokovania v Národnej rade Slovenskej republiky.
Návrh vyhlášky reflektuje požiadavky na zber a spracovanie údajov pre monitorovací systém energetickej efektívnosti v oblasti energetickej efektívnosti a ustanovuje podrobnosti systému získavania, overovania a monitorovania požadovaných údajov potrebných pre plnenie cieľov energetickej efektívnosti. Rozsah požadovaných údajov taktiež reflektuje Vykonávacie nariadenie Komisie 2022/2299, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2018/1999, pokiaľ ide o štruktúru, formát, technické podrobnosti a postup pre integrované národné energetické a klimatické správy o pokroku v znení Vykonávacieho nariadenia Komisie 2026/1807, ktorým sa mení vykonávacie nariadenie (EÚ) 2022/2299, pokiaľ ide o nové a zmenené povinnosti pri podávaní správ.
1. Zhodnotenie súčasného stavu:
Súčasné požiadavky uvedené vyhláškou 13/2016 Z. z. boli navrhnuté v časoch základných požiadaviek na energetickú efektívnosť. V súčasnosti sa požiadavky na zber dát upravili a významne rozšírili európskou legislatívou v súlade s narastajúcou dôležitosťou energetickej efektívnosti ako oblasti, ktorá šetrí energiu a zvyšuje energetickú efektívnosť celého národného hospodárstva.  
1. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania konkrétnych a konštruktívnych podnetov alebo návrhov v intenciách vecného zamerania podľa bodu 2. Lehota na zasielanie podnetov a návrhov je 5 pracovných dní.
Kontaktné údaje:
Ministerstvo hospodárstva Slovenskej republiky
Mlynské nivy 44/a
827 15  Bratislava

email:	miroslav.marias@mhsr.sk 

1. Predpokladaný termín začatia pripomienkového konania:
Október-november 2026

